b"\n_START_ARTICLE_\nCharles Rennie Mackintosh\n_START_SECTION_\n\xc5\xbdivot i djelo\n_START_PARAGRAPH_\nRo\xc4\x91en je u brojnoj obitelji, bio je \xc4\x8detvrto od jedanaest djece, nakon kratkog \xc5\xa1kolovanja u Reid's Public School i Allan Glen's Institution, morao je po\xc4\x8deti raditi. Ve\xc4\x87 sa 16 godina primljen je u biro arhitekta Johna Hutchisona, gdje je radio od 1884. do 1889., kada je primljen u arhitektonski biro Honeyman & Keppie. 1890. dobio je stipendiju od zaklade Alexander Thomson Travelling Studentship ( bio je drugi dobitnik te stipendije) koja je dodjeljivana da se prou\xc4\x8dava anti\xc4\x8dka klasi\xc4\x8dna arhitekture, s posebnim osvrtom na na\xc4\x8dela istaknuta u djelima gospodina Thomsona. Stipendiju je Mackintosh iskoristio za obilazak Italije. Po povratku, nastavio je raditi u birou - Honeyman & Keppie, u ovom studiju zapo\xc4\x8deo je rad na svom prvom ve\xc4\x87em arhitektonskom projektu - Glasgow Herald Building, iz 1893._NEWLINE_Njegov krunski rad je projekt zgrade za Glasgow School of Art, u Renfrew Street 167. u Glasgowu iz 1896. u kojem je pokazao sve oznake svog rada pravokutne volumene strog, i jasan raspored i naizgled asketski na\xc4\x8din oblikovanja. Od 1907. do 1909. \xc5\xa1kola je dobila i knji\xc5\xbenicu, enterijer i namje\xc5\xa1taj je tako\xc4\x91er izra\xc4\x91en po nacrtu Charles Rennie Mackintosha (i ovdje dominiraju pravi kutovi i ravne linije)._NEWLINE_U Art Nouveau stilu projektirao je kompletno ure\xc4\x91enje (dana\xc5\xa1nji total dizajn) za tada\xc5\xa1nji lanac lokala za \xc4\x8daj - Cranston. Nakon toga projektirao je ure\xc4\x91enje \xc4\x8dajanke - Willow Tearooms u Glasgowu (koja je i dan danas jedna od atrakcija grada). Iza toga podigao je Hill House (1902.-1904.), ku\xc4\x87u ravnih \xc4\x8distih linija u Helensburghu, mjesto sjevernije od Glasgowa. 1900. pozvan je da sudjeluje zajedno sa svojom suprugom na izlo\xc5\xbebi be\xc4\x8dke Secesije, sudjelovanje na ovoj izlo\xc5\xbebi u\xc4\x8dinilo ga je me\xc4\x91unarodno poznatim._NEWLINE_Zajedno sa kolegom Hugh Mackay Baillie Scottom, prihvatio se projektiranja namje\xc5\xa1taja i raznih ku\xc4\x87anskih predmeta za njema\xc4\x8dkog proizvo\xc4\x91a\xc4\x8da namje\xc5\xa1taja Karla Schmidta-Helleraua. Dogovor je bio da oni kao autori budu nagra\xc4\x91eni prema prometu, kao i to da njihova imena budu jasno istaknuta na katalozima tvornice Deutsche Werkst\xc3\xa4tten Hellerau, to je u ono vrijeme bila potpuna novina. 1903./1904. njihovi radovi prikazani su na izlo\xc5\xbebi Heirat und Hausrat (Brak i ku\xc4\x87anstvo) u Dresdenu._NEWLINE_Krajem kasnih 1970-ih atelier Charles Rennie Mackintosha u Mackintosh House u Glasgowu, petvoren je u memorijalni muzej.\n_START_SECTION_\nRadovi u slikarstvu i primjenjenoj umjetnosti\n_START_PARAGRAPH_\nMackintosh je bio vrlo aktivan na polju dizajna enterijera, namje\xc5\xa1taja, tekstila i dizajna predmeta od metala. Mnoga od tih djela izveo je zajedno sa svojom suprugom Margaret MacDonald, koji se sa svoje strane vi\xc5\xa1e brinula za uljep\xc5\xa1anje i cvjetnu dekoraciju tih predmeta. Ovaj zajedni\xc4\x8dki rad je bio plodonosan, jer su se dekoracije njegove \xc5\xbeene dobro slagale sa osnovnim i jednostavanim kvadratnim oblicima koje je dizajnirao Mackintosh. Kao i njegov suvremenik Frank Lloyd Wright, Mackintosh je pridavao mnogo va\xc5\xbenosti detaljima i izboru materijala, namje\xc5\xa1taju i opremi prostora u svojim arhitektonskim projektima._NEWLINE_Pri kraju svog \xc5\xbeivotnog vijeka, razo\xc4\x8daran stalnim konfrotacijama u arhitekturi, po\xc4\x8deo je intezivno slikati kao akvarelist, napraviv\xc5\xa1i puno pejsa\xc5\xbea i studija cvije\xc4\x87a iz sela Walberswicka iz Suffolka, gdje se je sa obitelji preselio 1914. godine._NEWLINE_Nakon 1923. potpuno je napustio arhitekturu, preselio se na jug Francuske i posvetio isklju\xc4\x8divo slikarstvu."